Diari Oficial de la Generalitat Valenciana


Sumari del DOGV 3612, del 26-10-1999 (1999/9031)

ORDRE de 8 d'octubre de 1999, de la Conselleria d'Agricultura, Pesca i Alimentació, per la qual es regula la qualificació professional del mariscador a peu.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/10/08/(1)/dof/vci/html**

### Dades del document

Número de DOGV
:   3612

Data del DOGV
:   26-10-1999

Secció del DOGV
:   I. DISPOSICIONS GENERALS

Número del document
:   1999/9031


Data del document
:   08-10-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * pescador
    * llicència de pesca
    * indústria pesquera
    * qualificació del personal
    * mol·lusc
    * legislació

ORDRE de 8 d'octubre de 1999, de la Conselleria d'Agricultura, Pesca i Alimentació, per la qual es regula la qualificació professional del mariscador a peu. [1999/M9031]
  
La Llei 9/1998, de 15 de desembre, de Pesca Marítima de la Comunitat Valenciana, estableix en l'article 36 l'exigència de la llicència per a exercir l'activitat del marisqueig a peu, així com la qualificació professional corresponent. I el Decret 67/1996, de 25 de març, del Govern Valencià (DOGV núm. 2.722, del dia 03.04.1996) regula les llicències de marisqueig en el litoral de la Comunitat Valenciana.
  
Amb la finalitat de garantir la professionalitat d'aquestes activitats i la suficient qualificació dels mariscadors a peu, a proposta del director general de Pesca i Comercialització Agrària,
  
ORDENE
  
Article 1
  
Per a l'expedició de llicències per a la recol·lecció de bivalves a peu es necessari el compliment de la normativa vigent i que el candidat acredite una qualificació professional, d'acord amb el que s'estableix en aquesta norma.
  
Article 2
  
Els serveis territorials de la Conselleria d'Agricultura, Pesca i Alimentació establiran unes proves anuals per a l'expedició dels certificats que acrediten la qualificació corresponent. La prova consistirà en un examen de tipus test, que contindrà de 20 a 30 preguntes sobre els continguts que s'especifiquen en els annexos I i II.
  
Article 3
  
Les proves anuals podran ser sol·licitades per les confraries de pescadors de la Comunitat Valenciana quan consideren que disposen de candidats que tinguen la preparació suficient.
  
Article 4
  
Els serveis territorials de la Conselleria d'Agricultura, Pesca i Alimentació comunicaran a les confraries de pescadors el dia i l'hora de celebració de la prova.
  
Els serveis territorials de la Conselleria d'Agricultura, Pesca i Alimentació comunicaran els resultats de les proves a les confraries de pescadors afectades, a fi que els exposen en el tauler d'anuncis respectiu, i es donarà un termini de deu dies per a possibles reclamacions. Resoltes les reclamacions, els serveis territorials comunicaran a la Direcció General de Pesca i Comercialització Agrària els resultats definitius de les proves.
  
Article 5
  
Per a presentar-se a les proves, els candidats que sol·liciten per primera vegada l'expedició de la llicència hauran d'acreditar que han superat un curs sobre primers auxilis i una prova de natació.
  
DISPOSICIONS FINALS
  
Primera
  
Es faculta el director general de Pesca i Comercialització Agrària perquè dicte les normes complementàries que requerisca el desplegament d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 8 d'octubre de 1999
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
ANNEX I
  
Continguts formatius mariscador a peu
  
Moluscos bivalves del litoral de la Comunitat Valenciana
  
Espècies autoritzades i cicles biològics
  
Arts autoritzats
  
Límits de captures
  
Jornades i horaris
  
Zones de producció i protecció.
  
Aspectes mediambientals
  
Extracció, manipulació, conservació i comercialització
  
ANNEX II
  
Base documental
  
1. La informació necessària per als continguts formatius es troba en la següent normativa publicada:
  
- Decret 67/1996, de 15 de març, del Govern Valencià, pel qual es regulen les llicències de marisqueig (DOGV núm. 2.722, del dia 03.04.1996).
  
- Ordre de 7 de juny de 1993, de la Conselleria d'Agricultura, Pesca i Alimentació, per la qual es regula l'activitat del marisqueig de la cloïssa, la tellina i la petxina llisa en el litoral de la Comunitat Valenciana (DOGV núm. 2.068, del dia 15.07.1993).
  
- Resolució de 2 de juny de 1993, de la Direcció General de Pesca i Relacions Agràries, per la qual s'estableixen i es classifiquen les zones de producció de moluscos bivalves i gasteròpodes en aigües de la Comunitat Valenciana (DOGV núm. 2.068, del dia 15.07.1993).
  
- Resolució de 26 de juny de 1995, de la Direcció General de Producció Agrària i Pesca, per la qual es modifica la classificació efectuada per la Resolució de 2 de juny de 1993, de les zones de producció de moluscos bivalves i gasteròpodes (DOGV núm. 2.550, del dia 13.07.1995).
  
- Reial Decret 345/1993, de 5 de març, pel qual s'estableixen les normes de qualitat de les aigües i de la producció de moluscos i altres invertebrats marins vius (BOE núm. 74, del dia 27.03.1993).
  
- Reial Decret 308/1993, de 26 de febrer, pel qual s'aprova la reglamentació tecnicosanitària que fixa les normes aplicables a la comercialització de moluscos bivalves vius (BOE núm. 76, del dia 30.03.1993).
  
2. La Conselleria d'Agricultura, Pesca i Alimentació distribuirà entre les confraries de pescadors uns fulls divulgadors amb els continguts formatius de l'annex I.


Còpia Permalink ELI